
E L Ő T E R J E S Z T É S

Sülysáp Város Önkormányzata Képviselő-testületének

2019. május 30-án tartandó munkaterv szerinti ülésére

2. napirendhez

Tárgy:
A település közbiztonságának 2018. évi helyzetéről szóló rendőrségi beszámoló megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 17. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladat különösen a közreműködés a település közbiztonságának biztosításában.
Ugyanakkor a Rendőrségről szóló 1994. évi XXXIV. törvény 8. § (4) bekezdése előírja, hogy a rendőrkapitány vagy kijelölt helyettese évente beszámoljon a rendőrkapitányság illetékességi területén működő települési önkormányzat képviselő-testületének a település közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról. 
A Nagykátai Rendőrkapitányság ennek megfelelően elkészítette lés megküldte beszámolóját, kérem annak szíves megtárgyalását.

…/2019. (V. 30.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) 17. pontja, valamint a Rendőrségről szóló 1994. évi XXXIV. törvény 8. § (4) bekezdése alapján a Nagykátai Rendőrkapitányságnak a település közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról szóló 2018. évi beszámolóját – a kapitányság munkáját megköszönve – elfogadja.

